2003/914/EY: Neuvoston päätös, tehty 22 päivänä joulukuuta 2003, Euroopan yhteisön ja Marokon kuningaskunnan vastavuoroisia vapauttamistoimenpiteitä sekä EY:n ja Marokon kuningaskunnan assosiaatiosopimuksen pöytäkirjojen nro 1 ja nro 3 korvaamista koskevan sopimuksen tekemisestä kirjeenvaihtona Marokkoon tuontiin sovellettavasta järjestelmästä



Virallinen lehti nro L 345 , 31/12/2003 s. 0117 - 0118



Neuvoston päätös, tehty 22 päivänä joulukuuta 2003, Euroopan yhteisön ja Marokon kuningaskunnan vastavuoroisia vapauttamistoimenpiteitä sekä EY:n ja Marokon kuningaskunnan assosiaatiosopimuksen pöytäkirjojen nro 1 ja nro 3 korvaamista koskevan sopimuksen tekemisestä kirjeenvaihtona (2003/914/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: (1) Maaliskuun 1 päivästä 2000 voimassa olleessa Euroopan yhteisöjen ja niiden jäsenvaltioiden ja Marokon kuningaskunnan välisen Euro-Välimeri-sopimuksen(1) 16 artiklassa täsmennetään, että yhteisö ja Marokko vapauttavat asteittain maatalous- ja kalastustuotteittensa vastavuoroisen kaupan. (2) Euro-Välimeri-sopimuksen 18 artiklassa määrätään, että 1 päivästä tammikuuta 2000 alkaen yhteisö ja Marokon kuningaskunta tarkastelevat tilannetta, jotta osapuolten 1 päivästä tammikuuta 2001 alkaen soveltamat kaupan vapauttamistoimenpiteet voidaan vahvistaa. (3) Yhteisö on sopinut Marokon kuningaskunnan kanssa Euro-Välimeri-sopimuksen pöytäkirjojen nro 1 ja nro 3 korvaamisesta kirjeenvaihtona tehtävällä sopimuksella. Tämä sopimus olisi sen vuoksi hyväksyttävä. (4) Tämän päätöksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(2) mukaisesti, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Marokon kuningaskunnan vastavuoroisia vapauttamistoimenpiteitä ja EY:n ja Marokon kuningaskunnan assosiaatiosopimuksen pöytäkirjojen nro 1 ja nro 3 korvaamista koskeva kirjeenvaihtona tehty sopimus. Kirjeenvaihtona tehdyn sopimuksen teksti on tämän päätöksen liitteenä. 2 artikla Komissio vahvistaa pöytäkirjojen nro 1 ja nro 3 soveltamista koskevat yksityiskohtaiset säännöt 3 artiklan 2 kohdassa säädettyä menettelyä noudattaen. 3 artikla 1. Komissiota avustaa asetuksen (EY) N:o 1260/2001(3) 42 artiklassa perustettu sokerin hallintokomitea tai tarvittaessa muiden yhteisiä markkinajärjestelyjä koskevien asetusten vastaavilla säännöksillä perustetut komiteat taikka asetuksen (ETY) N:o 2913/92(4) 248 a artiklassa perustettu tullikoodeksikomitea. 2. Jos tähän kohtaan viitataan, sovelletaan päätöksen 1999/468/EY 4 ja 7 artiklassa säädettyä menettelyä. Päätöksen 1999/468/EY 4 artiklan 3 kohdassa tarkoitettu määräaika vahvistetaan yhdeksi kuukaudeksi. 3. Komitea vahvistaa työjärjestyksensä. 4 artikla Neuvoston puheenjohtaja oikeutetaan nimeämään henkilö, jolla on valtuudet allekirjoittaa kirjeenvaihtona tehty sopimus yhteisöä sitovasti. 5 artikla Tämä päätös julkaistaan Euroopan unionin virallisessa lehdessä. Tehty Brysselissä 22 päivänä joulukuuta 2003. Neuvoston puolesta Puheenjohtaja G. Alemanno (1) EYVL L 70, 18.3.2000, s. 1. (2) EYVL L 184, 17.7.1999, s. 23. (3) EYVL L 178, 30.6.2001, s. 1, asetus sellaisena kuin se on viimeksi muutettuna komission asetuksella (EY) N:o 680/2002 (EYVL L 104, 20.4.2002, s. 26). (4) EYVL L 302, 19.10.1992, s. 1, asetus sellaisena kuin se on viimeksi muutettuna asetuksella (EY) N:o 2700/2000 (EYVL L 311, 12.12.2000, s. 17).